เรื่องร้องเรียน: เป็นร้านทำป้าย มีกลิ่นหมึก และสีเข้าบริเวณโดยรอบเป็นระยะเวลานานแล้วค่ะ
การดำเนินการของเจ้าหน้าที่: เจ้าหน้าที่ได้ตรวจสอบ ณ สถานที่เกิดเหตุ เมื่อวันที่ 22 มิ.ย. 2566 พบผู้ประกอบการแจ้งว่า มีการออกแบบและพิมพ์ป้ายไวนิล ซึ่งมีการปฏิบัติงานภายในอาคารที่มีการปิดมิดชิด โดยมีประตูกระจก 2 ชั้น ทั้งไม่ได้นำป้ายไวนิลที่พิมพ์แล้ว ออกมาผึ่งให้แห้งภายนอกอาคาร และ 2-3 สัปดาห์ที่ผ่านมา มีการซ่อมแซมอาคารดังกล่าวและมีการทาสีภายในอาคาร ขณะตรวจสอบเจ้าหน้าที่พบว่ามีการปฏิบัติงานภายในอาคารปิด และบริเวณหน้าอาคารไม่ได้กลิ่นเหม็น สอบถามผู้อยู่อาศัยใกล้เคียง แจ้งว่าไม่ได้รับความเดือดร้อนรำคาญแต่อย่างใด ทั้งนี้ เจ้าหน้าที่ได้กำชับผู้ประกอบการให้ใช้ความระมัดระวังในการปฏิบัติงาน และให้ปิดประตูกระจกตลอดเวลา เพื่อป้องกันมิให้มีกลิ่นเหม็นออกมาจากห้องปฏิบัติงาน เรียบร้อยด้วยแล้ว
ความเห็นของผู้แจ้ง: เป็นคนที่อยู่บริเวณบ้านข้างเคียงค่ะ ต้องย้ายบ้านหนี เพราะทนกลิ่นไม่ไหวทั้งที่อยู่มานานกว่า อยากให้ช่วยตรวจสอบและแก้ไขปัญหาให้ในระยะยาว เพราะทนอยู่มาหลายปีแล้วค่ะ แต่ยังไงก็ขอบคุณมากค่ะมาช่วยแก้ไขปัญหาเบื่องต้น แต่อยากให้มาช่วยตรวจสอบเป็นระยะค่ะ
พื้นที่: แขวงช่องนนทรี เขตยานนาวา กรุงเทพมหานคร